**Токеева Асель Амантаевнаның**

**6D020200 – «Халықаралық қатынастар» мамандығы бойынша**

**философия (PhD) докторы дәрежесін алу үшін дайындалған**

**«Стратегиялық әріптестік Қазақстан мен Қытай арасындағы қатынас формасы ретінде» атты диссертациясына**

**АҢДАТПА**

**Ғылыми жұмыстың жалпы сипаттамасы.** Бұл зepттeу жұмыcындa Қазақстан Республикасы мен Қытай Халық Республикасы арасындағы өзара қатынас стратегиясының негізіне терең зерттеу жасалады. Қазақстан Республикасы тәуелсіздік алған жылдардан бергі екі мемлекет арасындағы татукөршілік достастықтан стратегиялық әріптестікке дейін жүріп өткен жолға сараптама жасала келіп, екі мемлекет арасындағы өзекті мәселелер зерделенген. Сондай-ақ екіжақты қарым-қатынастарды одан әрі жетілдіруге қатысты нақты ұсыныстар жасалады.

**Зерттеу тақырыбының өзектілігі.**

Тақырыптың өзектілігі ең алдымен, екі ел арасындағы тарихи көршілік қарым-қатынас үдерісінің Қазақстанның тәуелсіздігін алғаннан соң дипломатиялық қарым-қатынасқа жалғасуының екі ел үшін маңыздылығымен анықталады. Сонымен қатар, халықаралық қатынастардағы «стратегиялық әріптестік» терминін нақтылау арқылы Қазақстан Республикасы мен Қытай Халық Республикасы арасындағы серіктестік қарым-қатынасының түрлі астарлары мен болашағын талдау, екі ел арасындағы байланыстардың күрделі мәселелердің шешімін табу және қазіргі заман қауіп-қатеріне қарсы тұру барысында барынша ұлттық мүдде ескерілуі қажеттілігімен де өзектеледі.Тақырыптың өзектілігі ҚР мен ҚХР-ның серіктестігінің перспективасын анықтаудың маңыздылығы тұрғысынан да негізделген.

**Зерттеу нысаны:** XX ғасырдың аяғы мен XXI ғасырдың басы аралығындағы Қазақстан мен Қытай арасындағы стратегиялық әріптестік қатынастары.

**Зерттеу пәні:** Қазақстан мен Қытай арасындағы стратегиялық әріптестіктің қалыптасуы мен дамуының ерекшеліктері мен бағыттары, саяси-құқық базасы.

**Ғылыми зерттеу жұмысының мақсаты**–диссертациялық жұмыста Қазақстан мен Қытай арасындағы стратегиялық әріптестікті кешенді талдау.

**Зерттеу жұмысының міндеті.** Қойылған мақсатқа жету үшін төмендегідей **міндеттерді** жүзеге асыру көзделеді:

* «Стратегиялық әріптестік» ұғымына теориялық-концептуалды талдау жасау;
* Халықаралық қатынастардағы стратегиялық әріптестікті зерттеудің әдіснамалық негіздерін анықтау;
* Қазақстан Республикасы мен Қытай Халық Республикасының стратегиялық әріптестігінің эволюциясын сараптау;
* Қазақстан Республикасы мен Қытай Халық Республикасының халықаралық және аймақтық ұйымдар аясындағы әріптестігін саралау;
* Қазақстан мен Қытай халықаралық және аймақтық ұйымдарда әрекеттесуінің экономикалық бағыттарын мен негізгі мәселелерін анықтау;
* Қазақстан Республикасы мен Қытай Халық Республикасының серіктестігінің саяси-құқықтық негіздері мен бағыттарын саралау;
* Қазақстан-Қытай арасындағы бүгінгі геостратегиялық әріптестік трансформациясын саралау;
* Қазақстан-Қытай әріптестігінің негізгі тенденциялары мен болашағы гипотезасын анықтау.

**Диссертацияның деректік негіздері.** Зерттеліп отырған тақырыпқа қатысты дереккөздері бірнеше топқа бөлінді.

Дереккөздерінің бірінші тобын Қытай мен Қазақстанның дербес сыртқы саяси ұстанымдары, дипломатиялық стратегиясын нақтылайтын сыртқы саяси тұжырымдамалары мен құндылықтары, екі елдің сыртқы істер министрліктері тұрақты жариялайтын мемлекеттердің ұстанымдары мен мәлімдемелері, сыртқы саясатқа тікелей және жанама ықпал ететін үкімет органдарының мәлімдемелері, мемлекет басшыларының сыртқы саясатқа қатысты сөйлеген сөздері және екі елдің халықаралық және аймақтық ұйымдар мен жаһандық құрылымдардағы ресми құжаттары құрайды.

Дереккөздерінің екінші тобына 1991-2022 жылдар арасында Қазақстан Республикасы мен Қытай Халық Республикасы арасында қабылданған ресми дипломатиялық құжаттар енгізілді. Дипломатиялық, сауда-экономикалық және мәдени мәселелерге арналған ресми құжаттар жинағы мен мемлекет және үкімет басшылары және де мемлекеттік мекемелер басшыларының екі тарапты қол қойған ресми келісім-шарттары, декларациялар, меморандумдар мен бірлескен мәлімдемелері зерттеу жұмысында кеңінен пайдаланылды.

Дереккөздерінің үшінші тобына екі мемлекет басшыларының, үкімет жетекшілерінің, сыртқы істер министрлері мен өзге де мемлекеттік мекемелер жетекшілерінің жасаған баяндамалары, cөйлеген сөздері мен ғылыми жарияланымдары, БАҚ-нда басылған сұхбаттары топтастырылды.

Деректердің төртінші топтамасын қазақ, қытай, ағылшын және орыс тілдерінде «Web of Science», «Jstor», «Science Direct», «SAGE Journals» «Taylor Francis», «Reconnecting Asia», «Springer Link», және «EBSCO» бай деректер базасында жарияланған ғылыми зерттеулер мен мақалалар, белді орталықтарының есептері, қытайтанушы және Орта Азия аймағын зерттеуші ғалым-мамандар және сарапшылардың құнды пікірлері құрайды.

Бесінші топта мерзімді басылымдардағы, ғаламтор желілерінде жарияланған ақпараттық сипаттағы мәліметтер, cұхбаттар, талдау мақалалары мен журналисттік зерттеулер, сонымен қатар келісімдер, шарттар, заңдардың электронды дерекқорлары топтастырылды.

**Тақырыптың зерттелу деңгейі.**Қазір елімізде іргедегі алып көршінің саяси-экономикалық даму динамикасын және Қазақстан-Қытай қарым-қатынасы саласымен жүйелі түрде шұғылданатын зерттеу орталықтары әлі болмағанымен, Қытай тақырыбымен шұғылданатын сарапшы-мамандар мен ғалымдардың саны артып келеді.ҚХР-ның сыртқы саясаты мен дипломатиялық стратегиясына және елдің ішкі саяси-экономикалық мәселелеріне арналған шетелдік зерттеушілердің: М.Лантейн, Джиль Бэйтс, Питер Грис, Бернардо Мариани, Джефрей Н.Вассерстром зерттеулері мен Генри Киссенджердің «Diplomacy»,«World order» және «On China» атты еңбектері әлемдік тәртіптің қазіргі жағдайы мен Қытайдың заманауи халықаралық қатынастардағы орнын нақтылауда, сонымен қатар халықаралық қатынастардың болашақ дамуын зерделеуде аса құнды еңбектер болып табылады.

Бұрын еліміздегі қытайтанушылар көбіне Қазақстан мен Шыңжаң арасындағы сауда-экономикалық байланысты зерттеумен шектеліп қалып жатқаны байқалған еді. Ал бүгінде Қытайдың аймақтық державадан әлемдік державаға трансформациясы, Қытай дипломатиясындағы жаңа феномендер, Қазақстан-Қытай қарым-қатынасының стратегиялық деңгейі және Қазақстанның Қытай саясатындағы экономикалық және геосаяси рөлінің маңыздылығы тәрізді тақырыптар отандық қытайтану саласында қамтыла бастады. Атап айтқанда, отандық зерттеулерде К.Ш.Хафизова, Әуезхан Орман, Н.Мұқаметханұлы, Н.Алдабек, С.Сатубалдин, К.Бурханов, С.Болекбаев, Т.Т. Шаймергенов, М.А. Абишева, А.М.Амребаев, Е.У.Байдаров, С.Б.Кожирова, Д.А.Мадиев, Г.У.Беримкулова, Ж.Е.Ашинова сияқты еліміздің таңдаулы қытайтанушы ғалымдарының еңбектері қазақ-қытай қатынастарының даму динамикасын кезеңдік тұрғыдан сипаттауға және әр қырынан ашып қарастыруға септігін тигізді.Зерттеуші ғалымдар өз еңбектерінде қазақ-қытай әріптестік қатынастарының даму тарихын терең зерттей отырып, екі мемлекеттің геосаяси мүдделеріне тарих кезеңдері тұрғысынан баға береді.

**Тақырыпты зерттеудің теориялық және әдіснамалық негіздері.** Зерттеу жұмысында теориялық негіз ретінде одақтастық теориясының құрама бөлігі саналатын стратегиялық серіктестік концептісі алынып, оның ішінде Wilkins пен Paramesvaran құрылымына сүйенеді. Аймақтық интеграция теориясы және мемлекеттердің арасындағы сауда тарифтерін қысқартуды құптайтын неолиберализм теориясының кейбір аспектілері де зерттеуімізді байытты. Сонымен бірге, Қазақстан мен Қытай қарым-қатынасының геосаяси динамикасын назарға ала отырып, Халфорд Маккиндердің «Хартленд» теориясы да қолданылды.Сондай-ақ, тeopиялық нeгiзiне тapих, хaлықapaлық қaтынacтap, caяcaттaну ғылымдapының қaлыптacтыpғaн жaңa бaғыттaғы ғылыми oй-пiкipлepi мeн тұжыpымдapы, ocы caлaлapдaғы жeтeкшi ғaлымдapдың, қoғaм жәнe мeмлeкeт қaйpaткepлepiнiң мeмлeкeттiң iшкi caяcaты, дaму бaғыты, oның пpинциптepi мeн тeopияcы туpaлы жaзғaн eңбeктepi алынды.

Диссертацияның әдіснамалық негізін нақты зерттеу әдістері құрады. Қазақстан Республикасы мен Қытай Халық Республикасы арасындағы дипломатиялық стратегиясының әдіснамалық негізіне өзектендіру, концептуалдық, жүйелік, тарихи-логикалық, компаративистикалық, жіктемелік, эпистолярлық,құжаттық, контент талдау, кейс-стади талдау әдістері және жалпылық, коммуникативтік, даралық, ерекшеліктік, себеп-салдарлық, индукция және дедукция, тұтастық, әмбебаптық ұстанымдары алынды.

Зepттeу жұмыcының әдіснамалық бөлігінде халықаралық қатынастар саласында танымал кейс-cтади (case study) тәсілі қолданылып, Қытайдың стратегиялық қарым-қатынас иерархиясындағы Қазақстанның рөлі және екіжақты қатынастың ерекшеліктері зерделенді.

**Ғылыми жұмыстың хронологиялық шеңбері.** Ғылыми жұмыста қарастырылатын мәселелердің хронологиялық шеңбері 1991 жылдан бастап осы уақытқа дейінгі аралықты қамтиды. Екі ел арасындағы қарым-қатынасты зерттеуге отыз жылдық аралықтағы нақты мәліметтерді қолдануға болады.

**Зерттеу жұмысының ғылыми жaңaлығына** алғаш рет «стратегиялық әріптестік» концепт-ұғымына теориялық-концептуалдық контекстіде семиосфералық тұрғыда талдау жасалуы, кейс-стади әдісін қолдана отырып, халықаралық қатынастардағы стратегиялық әріптестікті зерттеудің әдіснамалық негіздерінің алғаш рет анықталуы, Қазақстан мен Қытайдың аймақтық платформа аясында ынтымақтастығына талдамалық принципке негізделген сараптама менолардың халықаралық және аймақтық ұйымдардағы әріптестігіне компаративистикалық талдау жасалуы, Қазақстан Республикасы мен Қытай Халық Республикасының серіктестігінің саяси-құқықтық негіздері мен бағыттарының нақтылануы, екі елдің ортақ мүдделері, ортақ ұстанымдары және ортақ мақсат-міндеттерінің негізінде бүгінгі геостратегиялық әріптестік трансформациясының ерекшеліктерінің ашылуы, Қазақстан-Қытай әріптестігінің негізгі тенденциялары мен болашағына гипотезалық ұстанымға сүйене отырып болжам жасалынуы жатады.

Бұл ғылыми жұмыс Қазақстан мен Қытай дипломатиясының тұтас отыз жылдық дәуірін төрт кезеңге ажырата отырып, Шанхай Ынтымақтастық Ұйымы, “Бір белдеу, Бір жол” бастамасы және жаңадан құрылған Орта Азия - Қытай (5+1) форматтары аясында қабылданған құжаттарға тыңнан баға беріліп, соңғы бірнеше жылда мақұлданған жаңа құжаттар ғылыми зерттеуіміздің өзегіне айналды.

**Зерттеу жұмысының қорғауға ұсынылатын негізгі тұжырымдары:**

1. Зерттеу жұмысымызда алғаш рет «стратегиялық әріптестік» концепт-ұғымына теориялық-концептуалдық контекстіде семиосфералық тұрғыда талдау жасау арқылы әріптестік ұғымы нақты салалық қатынас шеңберінде қолданылатын саяси категория болып табылатындығы расталды.
2. Ғылыми жұмысында халықаралық қатынастардағы стратегиялық әріптестікті зерттеудің әдіснамалық негіздерін зерделей отырып, Қазақстан мен Қытай арасындағы әріптестік коммуникация тұрақты (константты) ұстаным бола беретінідігі анықталды;
3. Қазақстан Республикасы мен Қытай Халық Республикасының стратегиялық әріптестігінің эволюциясы екі мемлекет арасындағы дипломатиялық қатынастың динамикасы кезеңдеріне негізделеді;
4. Қазақстан мен Қытай арасындағы тату көршілік, «бейбіт қатар өмір сүрудің принциптері», қарым-қатынас тарихи шарттастығы халықаралық міндеттердің объективті негізділігі екіжақты байланыстардың бекем қаланған шарттық-құқықтық негізі болатыны мойындалады.
5. Қазақстан мен Қытайдың халықаралық және аймақтық ұйымдар аясындағы әріптестігіне компаративистикалық талдау аталған аймақтық платформа аясында екі ел ынтымақтастығының кешенді екендігін анықтады және халықаралық және аймақтық ұйымдарда әрекеттесуінің экономикалық бағыттары екі ел арасындағы әріптестіктің негізгі буыны болады;
6. Қазақстан–Қытай әріптестік қатынастары екі ел арасындағы байланыстың саяси-құқықтық негіздеріне сүйенеді, Шанхай Ынтымақтастық Ұйымы, “Бір белдеу, Бір жол” бастамасы және Орта Азия - Қытай (5+1) форматтары аясында аясында қабылданған құжаттар қазіргі заман талабына толығымен сай келеді және болашақтағы бағыттарын анықтайды;
7. Қазақстан Республикасы үшін экономикалық қуатты көршілес елмен стратегиялық әріптестік байланыстарының болашағы зор, елімізді мүддесі мен сыртқы саясатының басты ұстанымын ілгерілету жолында Қазақстан мен Қытай ынтымақтастығы ел арасындағы әріптестіктің негізгі деп танылады.

**Зерттеу жұмысының теориялық және тәжірибелік маңызы.** Зерттеу жұмысының теориялық маңызы диссертациялық жұмыста алынған ғылыми қорытындылар мен тұжырымдар Қазақстан-Қытай әріптестігін алдағы зерттеу жұмыстарына теориялық негіз бола алады.Халықаралық қатынастар саласында қамтылған одақтастық теориясының құрамындағы стратегиялық әріптестік концептісі аймақты дипломатия бойынша ғылыми зерттеулердің теориялық-әдіснамалық аясын концептуалдық шешімдермен кеңейте алады. Зepттeуде Қазақстан-Қытай қарым-қатынасына геосаяси тeopиялық тұрғыда да баға берілуі ғылыми еңбектің құндылығын арттырып, халықаралық қатынас және геосаясат мамандарына да пайдалы болатынына сенімдіміз. Зepттeу жұмыcының нeгiзгi қopытындылapы мeн тұжыpымдapы ocы caлaдa ipгeлi зepттeу жұмыcтapын жүpгiзушiлepгe дe пaйдaлы бoлмaқ.

Зepттeудiң тәжірибелік маңызы – ҚР-ның Сыртқы Істер Министрлігі, дипломатиялық қызмет өкілдері, зepттeу нәтижeлepi бeйiндiк миниcтpлiктep мeн вeдoмcтвaлap қызмeтiндe, Қaзaқcтaн Pecпубликacының iшкi дaмуынa қaтыcты мәceлeлеpдi шeшудe, Қытaймeн apaдaғы бaйлaныcтapды ұйымдастыруда, peттeудe қoлдaныcқa иe бoлуы мүмкiн. Сoнымeн қaтap осы бағыттағы пәндepдeн oқу бaғдapлaмaлapын дaйындaудa Қaзaқcтaнның жoғapғы oқу opындapындa, арнайы курстарда, тақырыпқа қатысты ғылыми зерттеу жобалық нұсқау ретінде қолдануғa бoлaды. Алынған ғылыми тұжырымдар мен нәтижелер Шығыстану, Аймақтану, Халықаралық қатынас пәндерін оқытуда нұсқаулық материалдарды түзуге көмектеседі.

**Жұмыстың жариялануы және сыннан өтуі.** Диссертациялық жұмыстың негізгі мазмұны ҚР-ның Ғылым және жоғары білім министрлігінің Ғылым және жоғары білім саласындағы сапаны қамтамасыз ету комитеті ұсынған ғылыми басылымдарында, ғылыми-тәжірибелік ғылыми конференция материалдарында, Scopus мәліметтер базасына кіретін халықаралық басылымда жарияланды.

**Диссертациялық жұмыстың құрылымы мен көлемі.** Диссертация ғылыми жұмыстың мақсаты мен міндеттеріне сәйкес кіріспеден, үш тараудан, қорытынды және пайдаланылған әдебиеттер тізімінен тұрады.